Suomen kulttuuri- ja tiedeinstituutit

Suomen kulttuuri- ja tiedeinstituutit ovat eri puolilla maailmaa toimivia itsenäisiä organisaatioita, jotka edistävät suomalaisen taiteen, kulttuurin ja tieteen kansainvälistä liikkuvuutta, näkyvyyttä ja yhteistyötä. Instituutit ovat asiantuntijaorganisaatioita, jotka tekevät tiivistä yhteistyötä keskenään. 

Verkoston muodostavia instituutteja on seitsemäntoista. Hanasaaren ruotsalais-suomalainen kulttuurikeskus toimii Suomessa, muut instituutit ulkomailla. Kunkin instituutin taustalla on toimintaa ylläpitävä säätiö, rahasto tai yhdistys. Instituuttien perusrahoitus tulee opetus- ja kulttuuriministeriöltä. 

Kulttuuri- ja tiedeinstituuttien yhteistyöelimenä on syksyllä 2005 perustettu Suomen kulttuuri- ja tiedeinstituutit ry (SKTI), joka toimii Helsingissä. Yhdistys avustaa instituutteja kotimaan viestinnässä, edunvalvonnassa ja hallintopalveluissa. Myös instituuttiyhdistyksen perusrahoitus tulee OKM:ltä.

Instituuttien toimiala on laaja ja monipuolinen. Ne luovat ja ylläpitävät kansainvälisiä yhteistyöverkostoja taiteen ja tieteen osaajien käyttöön, minkä lisäksi ne tuottavat tapahtumia, näyttelyitä, seminaareja ja muuta ohjelmaa. Instituutit myös ylläpitävät ammattilaisten liikkuvuus- ja residenssiohjelmia. Osa instituuteista on keskittynyt tekemään tieteellistä tutkimusta, joidenkin kohdalla se on kulttuurityön rinnalla osa tehtävänkuvaa. Instituutit tukevat suomalaisten taiteen ja tieteen ammattilaisten kansainvälistä toimintaa ja jakavat kohdemaissaan tietoa suomalaisesta kulttuurista, tieteestä ja yhteiskunnasta.

Vuonna 2018 Suomen kulttuuri- ja tiedeinstituutit järjestivät kaikkiaan noin 1 400 tapahtumaa, jotka tavoittivat yli 900 000 henkilöä. Instituuteilla oli toimintaa kaikkiaan 43 maassa. Yhteistyökumppaneita oli noin 700 ympäri maailmaa. 

 Instituutit 
Tässä luettelossa ovat Suomen ulkomailla toimivat kulttuuri- ja tiedeinstituutit maailmalla. Niiden lisäksi Suomessa toimii Hanasaaren ruotsalais-suomalainen kulttuurikeskus. Luettelossa ei mainita eri maiden suurlähetystöjä tai diplomaattisia edustustoja.
KeskusKaupunkiValtioperustettutoimintaSuomen Ateenan instituuttiAteena1984Kreikan arkeologian, historian, kielen ja kulttuurin tutkimus antiikista nykypäiväänSuomen Lähi-idän instituutti (FIME)Beirut1994, Beirutissa 2013 alkaenLähi-itään liittyvää tutkimus, opetusta yhteistyössä suomalaisten ja paikallisten yliopistojen ja korkeakoulujen kanssaSuomen Saksan-instituuttiBerliini1994Suomen kulttuurin, tieteen ja talouden foorumi saksankielisessä EuroopassaSuomen Benelux-instituuttiBryssel1993taiteilijoiden ja organisaatioiden projektien ja yhteistyön kehittäminenFinnAgora, Suomen kulttuurin, tieteen ja talouden keskus UnkarissaBudapest2004edistää kulttuuriviennin, koulutuksen, tiedeyhteistyön ja elinkeinoelämän hankkeitaSuomen Tanskan kulttuuri-instituuttiKööpenhamina1991luo ja ylläpitää vuoropuhelua tanskalaisten ja suomalaisten alan ammattilaisten sekä suuren yleisön välilläSuomen Britannian- ja Irlannin-instituuttiLontoo1991suomalaisen kulttuurin ja yhteiskunnan asiantuntija Britanniassa ja IrlannissaSuomen Madridin-instituuttiMadrid1996edistää suomalaisen kulttuurin, taiteen, tieteen ja talouden tuntemusta espanjan- ja portugalinkielisissä maissa, tekee kielialuetta tunnetuksi SuomessaSuomen New Yorkin kulttuuri-instituuttiNew York1990toimii nykytaiteen, muotoilun ja arkkitehtuurin aloillaSuomalais-norjalainen kulttuuri-instituutti FINNOOslo1997tiedonvälittäjä ja yhteyksien luojaSuomen Ranskan instituutti – Institut finlandaisPariisi1990esittelee ja edistää suomalaista kulttuuria, taidetta ja luovia aloja RanskassaSuomen Pietarin instituuttiToiminta lakkautetaan vuoden 2022 loppuun mennessä. https://yle.fi/uutiset/3-12501791 (toiminta lakannut 2022)Pietari1992edustaa ja edistää suomalaista kulttuuria Venäjällä, toimii tiede- ja kulttuurialan ammattilaisten yhteentuojanaSuomen Rooman-instituuttiRooma1954tieteellinen humanistinen tutkimus ja opetus, tekee antiikin Rooman kulttuuriperintöä tunnetuksi suomalaisilleSuomen Viron-instituuttiTallinna  ja Tartto1991edistää suomalais-virolaista kulttuuri- ja kieliyhteistyötä, vahvistaa Suomen ja Viron yhteyksiä taiteen, koulutuksen ja yhteiskunnan eri aloillaSuomen Japanin instituuttiTokio1997sillanrakentaja Suomen ja Japanin välillä tieteen ja taiteen kentilläSuomen Tukholman-instituuttiTukholma1995tekee tunnetuksi suomalaista kulttuuria ja yhteiskuntaa Ruotsissa, tukee ruotsinsuomalaisen vähemmistön kieltä ja kulttuuria, syventää yhteyksiä Suomen ja Ruotsin välilläSuomen Länsi-Afrikan kulttuuri-instituutti Villa KaroGrand-Popo2000

 Katso myös 
Luettelo eri maiden kulttuurikeskuksista Suomessa

Lähteet

*
Luokka:Suomen tutkimuslaitokset